Դինաստիայի պաշտամունքի համար գումար հավաքելու նպատակով Կորեայի աշխատանքի կուսակցությունը վերակազմավորել է հատուկ հիմնադրամը՝ ստեղծված 2007թ․ Կիմ Իր Սենին հավերժացնելու համար։ Քանի որ կամավոր նվիրատվությունները բավարար չեն եղել, համաձայն հարավկորեական թերթի տեղեկությունների, Հյուսիսային Կորեայի քաղաքացիներին ստիպել են հարկադիր նվիրատվություն կատարել՝ այդպիսով ապացուցելով նվիրվածությունը վարչակարգին։ Մասնավորապես՝ ԿԺԴՀ-ի իշխանությունները պահանջում են $150-ի չափով ներդրում այժմ արտասահմանում աշխատող յուրաքանչյուր հյուսիսկորեացուց։